Rozhodnutie Komisie
z 18. decembra 1996
o informačnom formulári pre navrhované lokality v rámci Natura 2000
(97/266/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 92/43/EHS z 21. mája 1996 o ochrane prirodzenýcho biotopov a voľne žijúcich živočíchov a rastlín [1], zmenenú a doplnenú Aktom o pristúpení Rakúska, Fínska a Švédska, a najmä na jej druhý pododsek článku 4 ods. 1,
keďže druhý pododsek článku 4 ods. 1 smernice 92/43/EHS stanovuje, že členské štáty majú odovzdať Komisii zoznam navrhovaných lokalít Natura 2000, uvedených v prvom pododseku tohto článku 4 ods. 1 spolu s informáciami o každej lokalite, na formulári určenom Komisiou v súlade s postupom stanoveným v článku 21;
keďže pre každú navrhovanú lokalitu Natura 2000, formulár má obsahovať mapu lokality, názov, miesto, rozsah a údaje vyplývajúce z uplatňovania kritérií použitých pri výbere lokality;
keďže opatrenia ustanovené v tomto rozhodnutí, sú v súlade so stanoviskom výboru zriadeného podľa článku 20 smernice 92/43/EHS,
PRIJALA TOTO ROZHODNUTIE:
Článok 1
Na podávanie informácií bol schválený formulár podľa druhého pododseku článku 4 ods. 1 smernice 92/43/EHS, ktorý je uvedený v prílohe k tomuto rozhodnutiu.
Článok 2
Toto rozhodnutie je adresované členským štátom.
V Bruseli 18. december 1996